# ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ

# ਸਰਕਾਰੀ ਆਦੇਸ਼ ਦੇ ਸੁਪਰਇੰਟੈਂਡੈਂਟ ਦਾ ਦਫ਼ਤਰ

**ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ**

**ਬੇਘਰ ਹੋਣ ਦੀਆਂ ਸਥਿਤੀਆਂ ਵਿਚ ਬੱਚਿਆਂ ਅਤੇ ਨੌਜਵਾਨਾਂ ਦੀ**

**ਸਕੂਲ ਡਿਸਟ੍ਰਿਕਟ ਪਲੇਸਮੈਂਟ**

## ਪਿਛੋਕੜ ਸਬੰਧੀ ਜਾਣਕਾਰੀ

ਮੈਕਕਿਨੀ-ਵੈਂਟੋ ਬੇਘਰਾਂ ਦੀ ਸਹਾਇਤਾ ਬਾਰੇ ਕਾਨੂੰਨ (ਜਿਸ ਨੂੰ ਕਾਨੂੰਨ ਜਾਂ ਮੈਕਕਿਨੀ-ਵੈਂਟੋ ਕਾਨੂੰਨ ਵੀ ਕਿਹਾ ਜਾਂਦਾ ਹੈ) ਮੰਨਦਾ ਹੈ ਕਿ ਸਕੂਲ ਡਿਸਟ੍ਰਿਕਟ ਅਤੇ ਬੇਘਰ ਵਿਦਿਆਰਥੀਆਂ ਅਤੇ ਉਹਨਾਂ ਦੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਵਿਚਕਾਰ ਉਸ ਸਮੇਂ ਵਿਵਾਦ ਹੋ ਸਕਦਾ ਹੈ, ਜਿਸ ਵੇਲੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਵਲੋਂ ਬੇਨਤੀ ਕੀਤੇ ਗਏ ਮੂਲ ਸਕੂਲ ਜਾਂ ਸਕੂਲ ਦੀ ਥਾਂ 'ਤੇ ਡਿਸਟ੍ਰਿਕਟ ਵਿਦਿਆਰਥੀ ਨੂੰ ਕਿਸੇ ਹੋਰ ਸਕੂਲ ਵਿਚ ਥਾਂ ਦੇਣਾ ਚਾਹੁੰਦਾ ਹੈ। ਇਸ ਕਾਨੂੰਨ ਵਿਚ ਸਥਾਨਕ ਸਿੱਖਿਆ ਏਜੰਸੀ (LEA) ਤਾਲਮੇਲ ਦੇ ਲੋੜੀਂਦੇ ਫ਼ਰਜ਼ਾਂ ਦੇ ਨਾਲ ਨਾਲ ਵਿਵਾਦ ਦਾ ਨਿਪਟਾਰਾ ਕਰਨਾ ਸ਼ਾਮਿਲ ਹੈ। ਮੈਕਕਿਨੀ-ਵੈਂਟੋ ਕਾਨੂੰਨ ਵਲੋਂ ਲੋੜੀਂਦੇ ਅਨੁਸਾਰ ਵਾਸ਼ਿੰਗਟਨ ਸਟੇਟ ਦੇ ਸਰਕਾਰੀ ਆਦੇਸ਼ ਦੇ ਸੁਪਰਇੰਟੈਂਡੈਂਟ ਦੇ ਦਫ਼ਤਰ (OSPI) ਨੇ ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ ਤਿਆਰ ਕੀਤਾ ਹੈ।

ਡਿਸਟ੍ਰਿਕਟਸ ਨੂੰ ਇਹ ਧਿਆਨ ਰੱਖਣਾ ਚਾਹੀਦਾ ਹੈ ਕਿ ਸਕੂਲ ਦੀ ਚੋਣ ਜਾਂ ਐਨਰੋਲਮੈਂਟ ਸਬੰਧੀ ਵਿਵਾਦ ਬਾਰੇ ਕਾਰਵਾਈ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਦੀ ਬੇਨਤੀ 'ਤੇ ਸ਼ੁਰੂ ਕੀਤੀ ਜਾਣੀ ਚਾਹੀਦੀ ਹੈ ਅਤੇ ਸਕੂਲ ਡਿਸਟ੍ਰਿਕਟ ਦੀ ਬੇਨਤੀ ਜਾਂ ਸਹੂਲਤ ਅਨੁਸਾਰ ਨਹੀਂ। ਇਸ ਤੋਂ ਅਲਾਵਾ, ਮੈਕਕਿਨੀ-ਵੈਂਟੋ ਕਾਨੂੰਨ ਵਿਚ ਬੇਘਰੇਪਨ ਦੀ ਪਰਿਭਾਸ਼ਾ ਨਾਲ ਸਬੰਧਿਤ ਮਾਮਲੇ, ਬੇਘਰ ਬੱਚਿਆਂ ਅਤੇ ਨੌਜਵਾਨ ਨੂੰ ਸੇਵਾ ਦੇਣ ਲਈ ਸਕੂਲ ਡਿਸਟ੍ਰਿਕਟ ਦੀਆਂ ਜ਼ਿੰਮੇਵਾਰੀਆਂ ਅਤੇ/ਜਾਂ ਬੇਘਰ ਬੱਚਿਆਂ ਅਤੇ ਨੌਜਵਾਨ ਦੇ ਸਪਸ਼ਟ ਹੱਕਾਂ ਨਾਲ ਨਜਿੱਠਿਆ ਜਾਂਦਾ ਹੈ। ਸਕੂਲ ਪਲੇਸਮੈਂਟ ਅਤੇ ਬੇਘਰ ਬੱਚਿਆਂ ਅਤੇ ਨੌਜਵਾਨਾਂ ਦੇ ਐਨਰੋਲਮੈਂਟ ਸਬੰਧੀ ਵਿਵਾਦਾਂ ਨੂੰ ਫ਼ੈਡਰਲ ਮੈਕਕਿਨੀ-ਵੈਂਟੋ ਕਾਨੂੰਨ ਦੀ ਸੀਮਾ ਦੇ ਅੰਦਰ ਹੱਲ ਕੀਤਾ ਜਾਏਗਾ। ਬੇਘਰ ਬੱਚਿਆਂ ਅਤੇ ਨੌਜਵਾਨਾਂ ਦੀ ਸਕੂਲ ਦੀ ਪਲੇਸਮੈਂਟ ਲਈ ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ ਫ਼ੈਡਰਲ ਮੈਕਕਿਨੀ-ਵੈਂਟੋ ਕਾਨੂੰਨ ਦੇ ਕਿਸੇ ਹਿੱਸੇ ਨੂੰ ਨਜ਼ਰਅੰਦਾਜ਼ ਜਾਂ ਮਨਸੂਖ਼ ਕਰਨ ਦੀ ਕੋਸ਼ਿਸ਼ ਲਈ ਨਹੀਂ ਵਰਤਿਆ ਜਾਏਗਾ।

ਕਾਨੂੰਨ ਵਿਚ ਹੇਠਾਂ ਦਿੱਤੇ ਅਮਲਾਂ ਬਾਰੇ ਵਿਸ਼ੇਸ਼ ਤੌਰ 'ਤੇ ਦੱਸਿਆ ਗਿਆ ਹੈ:

ਐਨਰੋਲਮੈਂਟ: ਜੇ ਸਕੂਲ ਵਿਚ ਸਕੂਲ ਦੀ ਚੋਣ ਜਾਂ ਐਨਰੋਲਮੈਂਟ ਬਾਰੇ ਵਿਵਾਦ ਬਣਦਾ ਹੈ, ਤਾਂ ਵਿਚਾਰ-ਅਧੀਨ ਵਿਵਾਦ ਹੱਲ ਹੋਣ ਤੱਕ ਬੱਚੇ ਜਾਂ ਨੌਜਵਾਨ ਨੂੰ, ਜਿਸ ਸਕੂਲ ਵਿਚ ਐਨਰੋਲਮੈਂਟ ਚਾਹੀਦੀ ਹੈ, ਵਿਚ ਫ਼ੌਰਨ ਦਾਖ਼ਲਾ ਦਿੱਤਾ ਜਾਏਗਾ। ਇਕੱਲੇ ਨੌਜਵਾਨ ਦੇ ਮਾਮਲੇ ਵਿਚ, ਹੋਮਲੈਸ ਲਈਅਨ ਯਕੀਨੀ ਬਣਾਏਗਾ ਕਿ ਵਿਚਾਰ-ਅਧੀਨ ਵਿਵਾਦ ਹੱਲ ਹੋਣ ਤੱਕ ਨੌਜਵਾਨ ਨੂੰ, ਜਿਸ ਸਕੂਲ ਵਿਚ ਐਨਰੋਲਮੈਂਟ ਚਾਹੀਦੀ ਹੈ, ਵਿਚ ਫ਼ੌਰਨ ਦਾਖ਼ਲਾ ਦਿੱਤਾ ਜਾਏ।

ਲਿਖਤੀ ਸਪਸ਼ਟੀਕਰਣ: ਡਿਸਟ੍ਰਿਕਟ ਵਲੋਂ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਦੇ ਮਾਮਲੇ ਵਿਚ ਇਕੱਲੇ ਨੌਜਵਾਨ ਨੂੰ ਸਕੂਲ ਪਲੇਸਮੈਂਟ ਦੇ ਨਿਰਣੇ ਬਾਰੇ ਲਿਖਤੀ ਸਪਸ਼ਟੀਕਰਣ ਜ਼ਰੂਰ ਉਪਲਬਧ ਕਰਾਉਣਾ ਚਾਹੀਦਾ ਹੈ। (ਲਿਖਤੀ ਸਪਸ਼ਟੀਕਰਣ ਵਿਚ ਨਿਰਣੇ ਬਾਰੇ ਅਪੀਲ ਕਰਨ ਦੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਦੇ ਹੱਕ ਦਾ ਵੇਰਵਾ ਜ਼ਰੂਰ ਸ਼ਾਮਿਲ ਹੋਣਾ ਚਾਹੀਦਾ ਹੈ।)

ਤਾਲਮੇਲ: ਨਾਮਜ਼ਦ LEA ਹੋਮਲੈਸ ਲਈਅਨ, ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ ਨੂੰ ਤੇਜ਼ ਢੰਗ ਨਾਲ ਸਿਰੇ ਚਾੜ੍ਹਣ ਲਈ ਨਿਯੁਕਤ ਕੀਤਾ ਗਿਆ ਹੈ।

ਜ਼ਿੰਮੇਵਾਰੀ: ਸਕੂਲ ਡਿਸਟ੍ਰਿਕਟ, ਆਮ ਤੌਰ 'ਤੇ ਡਿਸਟ੍ਰਿਕਟ ਹੋਮਲੈਸ ਲਈਅਨ ਨੂੰ ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ ਬਾਰੇ ਬੇਘਰ ਵਿਦਿਆਰਥੀ(ਆਂ) ਦੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਦੱਸਣ ਲਈ ਜ਼ਿੰਮੇਵਾਰ ਹੈ।

## ਸਾਰ

ਅਜਿਹੇ ਮਾਮਲੇ ਵਿਚ, ਜਿਥੇ ਬੇਘਰ ਬੱਚੇ ਜਾਂ ਨੌਜਵਾਨ ਦੇ ਐਨਰੋਲਮੈਂਟ ਸਬੰਧੀ ਵਿਵਾਦ ਬਣਦਾ ਹੈ, ਤਾਂ ਹੇਠਾਂ ਦਿੱਤੇ ਅਮਲ ਦੀ ਵਰਤੋਂ ਜ਼ਰੂਰ ਕਰਨੀ ਚਾਹੀਦੀ ਹੈ: ਅਪੀਲ ਦਾ ਪੱਧਰ I ਡਿਸਟ੍ਰਿਕਟ ਹੋਮਲੈਸ ਲਈਅਨ ਲਈ ਹੋਏਗਾ। ਜੇ ਇਸ ਪੱਧਰ 'ਤੇ ਮਾਮਲਾ ਹੱਲ ਨਹੀਂ ਹੁੰਦਾ, ਤਾਂ ਕੇਸ ਦੀ ਅਪੀਲ ਸਥਾਨਕ ਸਕੂਲ ਡਿਸਟ੍ਰਿਕਟ ਸੁਪਰਇੰਟੈਂਡੈਂਟ (ਪੱਧਰ II) ਕੋਲ ਜਾਂਦੀ ਹੈ ਅਤੇ ਜੇ ਵਿਵਾਦ ਫਿਰ ਵੀ ਹੱਲ ਨਹੀਂ ਹੁੰਦਾ, ਤਾਂ ਅੰਤਮ ਅਪੀਲ (ਪੱਧਰ III) OSPI ਨੂੰ ਕੀਤੀ ਜਾਂਦੀ ਹੈ। **OSPI ਨੂੰ ਸ਼ਿਕਾਇਤ ਭੇਜੇ ਜਾਣ ਤੋਂ ਪਹਿਲਾਂ, ਸ਼ਿਕਾਇਤ ਜਾਂ ਵਿਵਾਦ ਨੂੰ ਸਥਾਨਕ ਪੱਧਰ 'ਤੇ ਹੱਲ ਕਰਨ ਦੀ ਹਰ ਇੱਕ ਕੋਸ਼ਿਸ਼ ਜ਼ਰੂਰ ਕਰਨੀ ਚਾਹੀਦੀ ਹੈ।**

## ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ ਸ਼ੁਰੂ ਕਰਨਾ

**ਜੇ ਸਕੂਲ ਡਿਸਟ੍ਰਿਕਟ, ਬੇਘਰ ਬੱਚੇ ਜਾਂ ਨੌਜਵਾਨ ਦੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਵਲੋਂ ਮੂਲ ਸਕੂਲ ਜਾਂ ਬੇਨਤੀ ਕੀਤੇ ਗਏ ਸਕੂਲ ਦੀ ਥਾਂ 'ਤੇ ਕਿਸੇ ਹੋਰ ਸਕੂਲ ਵਿਚ ਥਾਂ ਦੇਣਾ ਚਾਹੁੰਦੀ ਹੈ, ਤਾਂ ਸਕੂਲ ਡਿਸਟ੍ਰਿਕਟ ਵਲੋਂ ਕੀਤੇ ਗਏ ਨਿਰਣੇ ਬਾਰੇ ਅਪੀਲ ਕਰਨ ਦੇ ਉਹਨਾਂ ਦੇ ਹੱਕ ਬਾਰੇ ਬੱਚੇ ਦੇ/ਨੌਜਵਾਨ ਦੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਅਜਿਹੀ ਭਾਸ਼ਾ ਅਤੇ ਰੂਪ, ਜੋ ਉਹਨਾਂ ਨੂੰ ਸਮਝ ਆਉਂਦਾ ਹੋਵੇ, ਵਿਚ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਦੱਸਿਆ ਜਾਏ ਅਤੇ ਹੇਠਾਂ ਦਿੱਤੇ ਉਪਲਬਧ ਕਰਾਏ ਜਾਣ:**

1. LEA ਹੋਮਲੈਸ ਲਈਅਨ ਅਤੇ ਸਟੇਟ ਕੋਆੱਰਡੀਨੇਟਰ ਲਈ ਲਿਖਤੀ ਸੰਪਰਕ ਜਾਣਕਾਰੀ ਦੇ ਨਾਲ ਉਹਨਾਂ ਦੀਆਂ ਭੂਮਿਕਾਵਾਂ ਦਾ ਸੰਖੇਪ ਵੇਰਵਾ।
2. ਇੱਕ ਸਰਲ, ਵੱਖ ਹੋਣ ਵਾਲਾ ਲਿਖਤੀ ਫ਼ਾਰਮ, ਜਿਸ ਨੂੰ ਮਾਤਾ-ਪਿਤਾ, ਸਰਪ੍ਰਸਤ ਜਾਂ ਇਕੱਲਾ ਨੌਜਵਾਨ ਮੁਕੰਮਲ ਭਰ ਸਕਦਾ ਹੈ ਅਤੇ ਵਿਵਾਦ ਸਬੰਧੀ ਅਮਲ ਨੂੰ ਸ਼ੁਰੂ ਕਰਨ ਲਈ ਇਹ ਫ਼ਾਰਮ ਸਕੂਲ ਨੂੰ ਵਾਪਸ ਕਰੋ (ਸਕੂਲ ਨੂੰ ਫ਼ਾਰਮ ਦੀ ਕਾੱਪੀ ਕਰਾਉਣੀ ਚਾਹੀਦੀ ਹੈ ਅਤੇ ਇਹ ਕਾੱਪੀ, ਜਦੋਂ ਇਸ ਨੂੰ ਜਮ੍ਹਾ ਕਰਾਇਆ ਜਾਏ, ਤਾਂ ਮਾਤਾ-ਪਿਤਾ, ਸਰਪ੍ਰਸਤ ਜਾਂ ਨੌਜਵਾਨ ਨੂੰ ਉਹਨਾਂ ਦੇ ਰਿਕਾੱਰਡ ਲਈ ਵਾਪਸ ਕਰਨ।)
3. ਸਕੂਲ ਡਿਸਟ੍ਰਿਕਟ ਦੇ ਨਿਰਣੇ ਨਾਲ ਵਿਵਾਦ ਕਿਵੇਂ ਹੋਇਆ ਹੈ, ਦਾ ਪੜਾਅ-ਦਰ-ਪੜਾਅ ਲਿਖਤੀ ਵੇਰਵਾ।
4. ਵਿਚਾਰ-ਅਧੀਨ ਵਿਵਾਦ ਹੱਲ ਹੋਣ ਤੱਕ ਪਸੰਦ ਦੇ ਸਕੂਲ ਵਿਚ ਫ਼ੌਰਨ ਦਾਖ਼ਲ ਕਰਨ ਸਬੰਧੀ ਹੱਕ ਦਾ ਲਿਖਤੀ ਨੋਟਿਸ।
5. ਜੇ ਡਿਸਟ੍ਰਿਕਟ-ਪੱਧਰ ਦਾ ਨਿਪਟਾਰਾ ਤਸੱਲੀਬਖ਼ਸ਼ ਨਹੀਂ ਹੈ, ਤਾਂ ਸਟੇਟ ਨੂੰ ਅਪੀਲ ਕਰਨ ਦੇ ਹੱਕ ਦਾ ਲਿਖਤੀ ਨੋਟਿਸ।
6. ਡਿਸਟ੍ਰਿਕਟ ਅਤੇ ਸਟੇਟ-ਪੱਧਰ ਦੀਆਂ ਅਪੀਲਾਂ ਹੱਲ ਕਰਨ ਲਈ ਸਮੇਂ ਦੀ ਲਿਖਤੀ ਮਿਆਦ।

### ਪੱਧਰ I: LEA ਤਾਲਮੇਲ ਸੰਚਾਰ

ਜੇ ਮਾਤਾ-ਪਿਤਾ ਜਾਂ ਇਕੱਲਾ ਨੌਜਵਾਨ ਵਿਦਿਆਰਥੀ ਦੀ ਪਲੇਸਮੈਂਟ ਸਬੰਧੀ ਸਕੂਲ ਡਿਸਟ੍ਰਿਕਟ ਦੇ ਨਿਰਣੇ ਬਾਰੇ ਅਪੀਲ ਕਰਨਾ ਚਾਹੁੰਦਾ ਹੈ**:**

1. ਫ਼ਾਰਮ ਜਮ੍ਹਾ ਕਰਕੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਡਿਸਟ੍ਰਿਕਟ ਦੇ ਹੋਮਲੈਸ ਲਈਅਨ, ਜੋ ਵਿਵਾਦ ਦੇ ਨਿਪਟਾਰੇ ਦੇ ਅਮਲ ਨੂੰ ਸ਼ੁਰੂ ਕਰਦਾ ਹੈ, ਕੋਲ ਵਿਵਾਦ ਦਾ ਨਿਪਟਾਰਾ ਕਰਨ ਲਈ ਬੇਨਤੀ ਜ਼ਰੂਰ ਦਾਇਰ ਕਰਨੀ ਚਾਹੀਦੀ ਹੈ। ਵਿਵਾਦ ਦੇ ਨਿਪਟਾਰੇ ਲਈ ਬੇਨਤੀ ਵਾਸਤੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਵਲੋਂ ਨੋਟੀਫ਼ਿਕੇਸ਼ਨ ਮਿਲਣ ਦੇ ਪੰਦਰਾਂ (15) ਕਾਰਜ-ਦਿਨਾਂ ਦੇ ਅੰਦਰ ਡਿਸਟ੍ਰਿਕਟ ਲਈਅਨ ਕੋਲ ਜਮ੍ਹਾ ਕਰਾਉਣਾ ਚਾਹੀਦਾ ਹੈ, ਜਿਸ ਵਿਚ ਡਿਸਟ੍ਰਿਕਟ ਦਾ ਇਰਾਦਾ ਪਰਿਵਾਰ ਜਾਂ ਇਕੱਲੇ ਨੌਜਵਾਨ ਵਲੋਂ ਕੀਤੀ ਗਈ ਬੇਨਤੀ ਤੋਂ ਅਲਾਵਾ ਵਿਦਿਆਰਥੀ ਨੂੰ ਕਿਸੇ ਹੋਰ ਸਕੂਲ ਵਿਚ ਦਾਖ਼ਲਾ ਦੇਣ ਦਾ ਹੈ। ਮਾਤਾ-ਪਿਤਾ ਜਾਂ ਇਕੱਲਾ ਨੌਜਵਾਨ ਸਿੱਧਿਆਂ ਹੋਮਲੈਸ ਲਈਅਨ ਕੋਲ ਬੇਨਤੀ ਜਮ੍ਹਾ ਕਰ ਸਕਦਾ ਹੈ ਜਾਂ ਉਹ ਉਸ ਸਕੂਲ ਵਿਚ ਬੇਨਤੀ ਜਮ੍ਹਾ ਕਰ ਸਕਦੇ ਹਨ, ਜਿਥੇ ਵਿਵਾਦ ਹੋਇਆ ਹੈ। ਜੇ

ਬੇਨਤੀ ਉਸ ਸਕੂਲ ਵਿਚ ਜਮ੍ਹਾ ਕਰਾਈ ਗਈ ਹੈ, ਜਿਥੇ ਵਿਵਾਦ ਹੋਇਆ ਹੈ, ਤਾਂ ਸਕੂਲ ਇਹ ਬੇਨਤੀ ਫ਼ੌਰਨ ਡਿਸਟ੍ਰਿਕਟ ਹੋਮਲੈਸ ਲਈਅਨ ਨੂੰ ਭੇਜੇਗਾ। ਡਿਸਟ੍ਰਿਕਟ ਹੋਮਲੈਸ ਲਈਅਨ ਉਪਲਬਧ ਨਾ ਹੋਣ ਦੇ ਮਾਮਲੇ ਵਿਚ, ਸਕੂਲ ਡਿਸਟ੍ਰਿਕਟ ਡਿਜ਼ਾਇਨੀ, ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ ਸ਼ੁਰੂ ਕਰਨ ਲਈ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਦੀ ਬੇਨਤੀ ਪ੍ਰਾਪਤ ਕਰ ਸਕਦਾ ਹੈ।

1. ਹੋਮਲੈਸ ਲਈਅਨ ਨੂੰ ਸ਼ਿਕਾਇਤ ਦੀ ਆਪਣੀ ਪ੍ਰਾਪਤੀ ਜ਼ਰੂਰ ਲਾੱਗ ਕਰਨੀ ਚਾਹੀਦੀ ਹੈ, ਇਸ ਵਿਚ ਸਥਿਤੀ ਅਤੇ ਵਿਵਾਦ ਦੇ ਕਾਰਣ ਦੇ ਲਿਖਤੀ ਵੇਰਵੇ ਨਾਲ ਤਾਰੀਖ਼ ਅਤੇ ਸਮਾਂ ਸ਼ਾਮਿਲ ਹੋਣਾ ਚਾਹੀਦਾ ਹੈ ਅਤੇ ਸ਼ਿਕਾਇਤ ਦੀ ਕਾੱਪੀ ਤਾਲਮੇਲ ਦੇ ਮੌਜੂਦਾ ਸੁਪਰਵਾਈਜ਼ਰ ਅਤੇ ਡਿਸਟ੍ਰਿਕਟ ਸੁਪਰਇੰਟੈਂਡੈਂਟ ਨੂੰ ਜ਼ਰੂਰ ਭੇਜਣੀ ਚਾਹੀਦੀ ਹੈ।
2. ਸ਼ਿਕਾਇਤ ਦੀ ਉਹਨਾਂ ਦੀ ਪ੍ਰਾਪਤੀ ਦੇ ਪੰਜ (5) ਕਾਰਜ-ਦਿਨਾਂ ਦੇ ਅੰਦਰ, ਲਈਅਨ ਨੂੰ ਸ਼ਿਕਾਇਤ ਬਾਰੇ ਨਿਰਣਾ ਜ਼ਰੂਰ ਕਰਨਾ ਚਾਹੀਦਾ ਹੈ ਅਤੇ ਇਸਦੇ ਨਤੀਜੇ ਬਾਰੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਲਿਖਤ ਵਿਚ ਦੱਸਣਾ ਚਾਹੀਦਾ ਹੈ। ਇਹ ਡਿਸਟ੍ਰਿਕਟ ਦੀ ਜ਼ਿੰਮੇਵਾਰੀ ਹੈ ਕਿ ਉਹ ਹੋਮਲੈਸ ਲਈਅਨ ਦੇ ਪੱਧਰ I ਦੇ ਨਿਰਣੇ ਬਾਰੇ ਮਾਤਾ-ਪਿਤਾ ਦੀ ਜਾਂ ਇਕੱਲੇ ਨੌਜਵਾਨ ਦੇ ਲਿਖਤੀ ਨੋਟਿਸ ਦੀ ਪ੍ਰਾਪਤੀ ਦੀ ਪੁਸ਼ਟੀ ਕਰੇ।
3. ਜੇ ਮਾਤਾ-ਪਿਤਾ ਜਾਂ ਇਕੱਲਾ ਨੌਜਵਾਨ ਪੱਧਰ I 'ਤੇ ਕੀਤੇ ਗਏ ਨਿਰਣੇ ਨਾਲ ਅਸਹਿਮਤ ਹੈ ਅਤੇ ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ ਨੂੰ ਅੱਗੇ ਪੱਧਰ II 'ਤੇ ਲਿਜਾਣਾ ਚਾਹੁੰਦਾ ਹੈ, ਤਾਂ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਪੱਧਰ I ਦੇ ਨੋਟੀਫ਼ਿਕੇਸ਼ਨ ਦੀ ਪ੍ਰਾਪਤੀ ਦੇ ਦੱਸ (10) ਕਾਰਜ-ਦਿਨਾਂ ਦੇ ਅੰਦਰ ਪੱਧਰ II 'ਤੇ ਜਾਣ ਲਈ ਆਪਣੇ ਇਰਾਦੇ ਬਾਰੇ ਡਿਸਟ੍ਰਿਕਟ ਹੋਮਲੈਸ ਲਈਅਨ ਨੂੰ ਦੱਸੇਗਾ।
4. ਜੇ ਮਾਤਾ-ਪਿਤਾ ਜਾਂ ਇਕੱਲਾ ਨੌਜਵਾਨ, ਤਾਲਮੇਲ ਦੇ ਪੱਧਰ I ਦੇ ਨਿਰਣੇ ਬਾਰੇ ਅਪੀਲ ਕਰਨਾ ਚਾਹੁੰਦਾ ਹੈ, ਤਾਂ ਡਿਸਟ੍ਰਿਕਟ ਹੋਮਲੈਸ ਲਈਅਨ, ਅਪੀਲਾਂ ਦਾ ਪੈਕੇਜ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਉਪਲਬਧ ਕਰੇਗਾ, ਜਿਸ ਵਿਚ ਇਹ ਚੀਜ਼ਾਂ ਹੁੰਦੀਆਂ ਹਨ:
	1. ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਦੀ ਸ਼ਿਕਾਇਤ ਦੀ ਕਾੱਪੀ, ਜੋ ਪੱਧਰ I 'ਤੇ ਡਿਸਟ੍ਰਿਕਟ ਹੋਮਲੈਸ ਲਈਅਨ ਕੋਲ ਦਾਇਰ ਕੀਤੀ ਸੀ,
	2. LEA ਤਾਲਮੇਲ ਵਲੋਂ ਪੱਧਰ I 'ਤੇ ਦਿੱਤਾ ਗਿਆ ਨਿਰਣਾ, ਅਤੇ
	3. ਮਾਤਾ-ਪਿਤਾ, ਇਕੱਲੇ ਨੌਜਵਾਨ ਅਤੇ/ਜਾਂ ਹੋਮਲੈਸ ਲਈਅਨ ਤੋਂ ਕੋਈ ਵਾਧੂ ਜਾਣਕਾਰੀ।

### ਪੱਧਰ II: LEA ਸੁਪਰਇੰਟੈਂਡੈਂਟ ਸੰਚਾਰ

(ਜੇ ਪੱਧਰ I ਅਪੀਲ ਤੋਂ ਬਾਅਦ ਵਿਵਾਦ ਅਣਸੁਲਝਿਆ ਰਹਿੰਦਾ ਹੈ)

1. **ਜੇ ਮਾਤਾ-ਪਿਤਾ** ਪੱਧਰ I 'ਤੇ ਡਿਸਟ੍ਰਿਕਟ ਹੋਮਲੈਸ ਲਈਅਨ ਵਲੋਂ ਕੀਤੇ ਗਏ ਨਿਰਣੇ ਬਾਰੇ ਅਸਹਿਮਤ ਹਨ, ਤਾਂ **ਮਾਤਾ-ਪਿਤਾ ਜਾਂ ਇਕੱਲਾ ਨੌਜਵਾਨ** ਪੱਧਰ I 'ਤੇ ਉਪਲਬਧ ਕਰਾਏ ਗਏ ਅਪੀਲਾਂ ਦੇ ਪੈਕੇਜ ਦੀ ਵਰਤੋਂ ਕਰਦਿਆਂ **ਸਥਾਨਕ ਸਕੂਲ ਡਿਸਟ੍ਰਿਕਟ ਦੇ ਸੁਪਰਇੰਟੈਂਡੈਂਟ ਜਾਂ** ਸੁਪਰਇੰਟੈਂਡੈਂਟ ਦੇ ਡਿਜ਼ਾਇਨੀ **(**ਡਿਜ਼ਾਇਨੀ, ਡਿਸਟ੍ਰਿਕਟ ਹੋਮਲੈਸ ਲਈਅਨ ਤੋਂ ਅਲਾਵਾ ਕੋਈ ਹੋਰ ਵਿਅਕਤੀ ਹੋਏਗਾ**) ਨੂੰ ਨਿਰਣੇ ਬਾਰੇ ਅਪੀਲ ਕਰ ਸਕਦਾ ਹੈ।**
2. ਸੁਪਰਇੰਟੈਂਡੈਂਟ ਜਾਂ ਸੁਪਰਇੰਟੈਂਡੈਂਟ ਦਾ ਡਿਜ਼ਾਇਨੀ, ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨਾਲ ਹੋਣ ਵਾਲੀ ਨਿਜੀ ਕਾਨਫ਼ਰੰਸ ਦਾ ਪ੍ਰਬੰਧ ਕਰੇਗਾ। ਨਿਜੀ ਕਾਨਫ਼ਰੰਸ ਦਾ ਪ੍ਰਬੰਧ, ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ ਦੇ ਪੱਧਰ II ਲਈ ਅੱਗੇ ਵਧਣ ਦੇ ਆਪਣੇ ਇਰਾਦੇ ਬਾਰੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਡਿਸਟ੍ਰਿਕਟ ਦੇ ਨੋਟੀਫ਼ਿਕੇਸ਼ਨ ਦੇ ਪੰਜ (5) **ਕਾਰਜ-ਦਿਨਾਂ ਦੇ ਅੰਦਰ ਹੋਏਗੀ। ਇੱਕ ਵਾਰੀ ਪ੍ਰਬੰਧ ਹੁੰਦਿਆਂ ਹੀ, ਜਿੰਨੀ ਛੇਤੀ ਸੰਭਵ ਹੋਇਆ, ਇਹ ਮੀਟਿੰਗ** ਸੁਪਰਇੰਟੈਂਡੈਂਟ ਜਾਂ ਸੁਪਰਇੰਟੈਂਡੈਂਟ ਦੇ ਡਿਜ਼ਾਇਨੀ,ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ **ਵਿਚਕਾਰ ਹੋਏਗੀ।**
3. ਸਥਾਨਕ ਸੁਪਰਇੰਟੈਂਡੈਂਟ ਜਾਂ ਸੁਪਰਇੰਟੈਂਡੈਂਟ ਦੇ ਡਿਜ਼ਾਇਨੀ ਦੀ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨਾਲ ਸੁਪਰਇੰਟੈਂਡੈਂਟ ਦੀ ਜਾਂ ਸੁਪਰਇੰਟੈਂਡੈਂਟ ਦੇ ਡਿਜ਼ਾਇਨੀ ਦੀ ਨਿਜੀ ਕਾਨਫ਼ਰੰਸ ਦੇ ਪੰਜ (5) ਕਾਰਜ-ਦਿਨਾਂ ਦੇ ਅੰਦਰ ਸਹਾਇਕ ਸਬੂਤ ਅਤੇ ਕਾਰਣਾਂ ਨਾਲ

ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਲਿਖਤ ਵਿਚ ਨਿਰਣਾ ਉਪਲਬਧ ਕਰੇਗਾ। ਇਹ ਡਿਸਟ੍ਰਿਕਟ ਦੀ ਜ਼ਿੰਮੇਵਾਰੀ ਹੈ ਕਿ ਉਹ ਸੁਪਰਇੰਟੈਂਡੈਂਟ ਦੇ ਪੱਧਰ II ਦੇ ਨਿਰਣੇ ਬਾਰੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਦੇ ਲਿਖਤੀ ਨੋਟੀਫ਼ਿਕੇਸ਼ਨ ਦੀ ਪ੍ਰਾਪਤੀ ਦੀ ਪੁਸ਼ਟੀ ਕਰੇ।

ਪੱਧਰ II 'ਤੇ ਕੀਤੇ ਗਏ ਲਿਖਤੀ ਨਿਰਣੇ ਦੇ ਨਾਲ ਅਪੀਲਾਂ ਦੇ ਪੈਕੇਜ ਦੀ ਇੱਕ ਕਾੱਪੀ ਡਿਸਟ੍ਰਿਕਟ ਹੋਮਲੈਸ ਲਈਅਨ ਨਾਲ ਸਾਂਝੀ ਕੀਤੀ ਜਾਏਗੀ।

1. **ਜੇ ਮਾਤਾ-ਪਿਤਾ ਜਾਂ ਇਕੱਲਾ ਨੌਜਵਾਨ** ਪੱਧਰ II 'ਤੇ ਕੀਤੇ ਗਏ ਨਿਰਣੇ ਬਾਰੇ ਅਸਹਿਮਤ ਹੈ ਅਤੇ ਵਿਵਾਦ ਦੇ ਨਿਪਟਾਰੇ ਸਬੰਧੀ ਅਮਲ ਨੂੰ ਪੱਧਰ III ਤੱਕ ਲਿਜਾਣਾ ਚਾਹੁੰਦਾ ਹੈ, ਤਾਂ **ਮਾਤਾ-ਪਿਤਾ ਜਾਂ ਇਕੱਲਾ ਨੌਜਵਾਨ** ਪੱਧਰ II ਦੇ ਨਿਰਣੇ ਦਾ ਨੋਟੀਫ਼ਿਕੇਸ਼ਨ ਮਿਲਣ ਦੇ ਦੱਸ (10) **ਕਾਰਜ-ਦਿਨਾਂ ਦੇ ਅੰਦਰ** ਪੱਧਰ III ਲਈ ਅੱਗੇ ਵਧਣ ਦੇ ਆਪਣੇ ਇਰਾਦੇ ਬਾਰੇ ਡਿਸਟ੍ਰਿਕਟ ਹੋਮਲੈਸ ਲਈਅਨ ਨੂੰ ਦੱਸੇਗਾ।
2. ਜੇ ਵਿਵਾਦ ਅਣਸੁਲਝਿਆ ਰਹਿੰਦਾ ਹੈ, ਤਾਂ ਫਿਰ ਅਮਲ ਪੱਧਰ III ਤੱਕ ਪਹੁੰਚਦਾ ਹੈ।

### ਪੱਧਰ III: ਸਰਕਾਰੀ ਆਦੇਸ਼ ਸੰਚਾਰ ਦੇ ਸੁਪਰਇੰਟੈਂਡੈਂਟ ਦਾ ਦਫ਼ਤਰ (OSPI)

(ਜੇ ਪੱਧਰ II ਅਪੀਲ ਤੋਂ ਬਾਅਦ ਵਿਵਾਦ ਅਣਸੁਲਝਿਆ ਰਹਿੰਦਾ ਹੈ)

1. ਡਿਸਟ੍ਰਿਕਟ ਸੁਪਰਇੰਟੈਂਡੈਂਟ ਪੱਧਰ II 'ਤੇ ਲਏ ਗਏ ਨਿਰਣੇ ਬਾਰੇ ਮਾਤਾ-ਪਿਤਾ ਜਾਂ ਇਕੱਲੇ ਨੌਜਵਾਨ ਨੂੰ ਦੱਸਣ ਦੇ ਪੰਜ (5) ਕਾਰਜੀ-ਦਿਨਾਂ ਦੇ ਅੰਦਰ ਜਾਇਜ਼ੇ ਲਈ ਸਾਰੇ ਲਿਖਤੀ ਦਸਤਾਵੇਜ਼ ਅਤੇ ਸਬੰਧਿਤ ਕਾਗਜ਼ੀ-ਕਾਰਵਾਈ OSPI ਹੋਮਲੈਸ ਸਿੱਖਿਆ ਕੋਆੱਰਡੀਨੇਟਰ ਜਾਂ ਡਿਜ਼ਾਇਨੀ ਨੂੰ ਭੇਜੇਗਾ।
2. ਵਿਵਾਦ ਸਬੰਧੀ ਸਮੁੱਚਾ ਪੈਕੇਜ, ਜਿਸ ਵਿਚ ਸਾਰੇ ਲਿਖਤੀ ਦਸਤਾਵੇਜ਼ ਅਤੇ ਸਬੰਧਿਤ ਕਾਗਜ਼ੀ-ਕਾਰਵਾਈ ਸ਼ਾਮਿਲ ਹੈ, ਹਾਰਡ ਕਾੱਪੀ ਮੇਲ ਡਿਲੀਵਰੀ ਰਾਹੀਂ ਇਕੱਠਾ ਕੀਤਾ ਗਿਆ ਅਤੇ ਸਮੁੱਚਾ ਪੈਕੇਜ OSPI ਕੋਲ ਜਮ੍ਹਾ ਕਰਾਇਆ ਜਾਏ। ਵਿਵਾਦ ਦੇ ਪੈਕੇਜ ਤੋਂ ਅਲੱਗ ਜਮ੍ਹਾ ਕਰਾਏ ਗਏ ਦਸਤਾਵੇਜ਼ਾਂ, ਘਟਨਾ ਤੋਂ ਪਿੱਛੋਂ ਜਮ੍ਹਾ ਕਰਾਏ ਗਏ ਦਸਤਾਵੇਜ਼ਾਂ ਜਾਂ ਵਿਵਾਦ ਦੇ ਪੈਕੇਜ ਤੋਂ ਬਾਹਰੇ ਜਮ੍ਹਾ ਕਰਾਏ ਗਏ ਦਸਤਾਵੇਜ਼, ਜਿਸਦਾ ਉਦੇਸ਼ ਵਿਵਾਦ ਦੇ ਸਮੇਂ ਨੂੰ ਵਧਾਉਣਾ ਜਾਂ ਵਿਚਾਰ-ਅਧੀਨ ਵਿਵਾਦ ਦੇ ਨਤੀਜੇ 'ਤੇ ਅਸਰ ਪਾਉਣਾ ਹੈ, ਦਾ OSPI ਵਲੋਂ ਜਾਇਜ਼ਾ ਨਹੀਂ ਲਿਆ ਜਾ ਸਕਦਾ। ਇਹ ਯਕੀਨੀ ਬਣਾਉਣਾ ਡਿਸਟ੍ਰਿਕਟ ਦੀ ਜ਼ਿੰਮੇਵਾਰੀ ਹੈ ਕਿ OSPI ਕੋਲ ਜਮ੍ਹਾ ਕਰਾਉਣ ਵੇਲੇ ਵਿਵਾਦ ਦੇ ਪੈਕੇਜ ਮੁਕੰਮਲ ਹਨ ਅਤੇ ਜਾਇਜ਼ੇ ਲਈ ਤਿਆਰ ਹਨ।
3. ਸ਼ਿਕਾਇਤ ਮਿਲਣ ਦੇ ਪੰਦਰਾਂ (15) ਕਾਰਜੀ-ਦਿਨਾਂ ਦੇ ਅੰਦਰ OSPI ਹੋਮਲੈਸ ਸਿੱਖਿਆ ਕੋਆੱਰਡੀਨੇਟਰ ਜਾਂ ਡਿਜ਼ਾਇਨੀ, ਢੁਕਵੀਂ ਏਜੰਸੀ ਦੇ ਡਾਇਰੈਕਟਰ/ਅਤੇ ਜਾਂ ਏਜੰਸੀ ਦੇ ਸਹਾਇਕ ਸੁਪਰਇੰਟੈਂਡੈਂਟ ਨਾਲ ਅੰਤਮ ਨਿਰਣਾ ਕਰਨਗੇ।
4. ਮਾਤਾ-ਪਿਤਾ ਅਤੇ ਸਥਾਨਕ ਸੁਪਰਇੰਟੈਂਡੈਂਟ ਨੂੰ ਦੇਣ ਲਈ ਅੰਤਮ ਨਿਰਣਾ ਸਥਾਨਕ ਸਕੂਲ ਡਿਸਟ੍ਰਿਕਟ ਹੋਮਲੈਸ ਲਈਅਨ ਨੂੰ ਭੇਜਿਆ ਜਾਏਗਾ।
5. OSPI ਵਲੋਂ ਕੀਤਾ ਗਿਆ ਨਿਰਣਾ ਡਿਸਟ੍ਰਿਕਟ ਵਿਚ ਬੇਘਰ ਬੱਚੇ ਜਾਂ ਨੌਜਵਾਨ ਦੀ ਪਲੇਸਮੈਂਟ ਲਈ ਅੰਤਮ ਨਿਪਟਾਰਾ ਹੋਏਗਾ।
6. ਸਕੂਲ ਡਿਸਟ੍ਰਿਕਟ ਸੁਪਰਇੰਟੈਂਡੈਂਟ ਦਾ ਦਫ਼ਤਰ, ਬੇਘਰ ਬੱਚਿਆਂ ਜਾਂ ਨੌਜਵਾਨਾਂ ਦੀ ਪਲੇਸਮੈਂਟ ਨਾਲ ਸਬੰਧਿਤ ਸਾਰੇ ਵਿਵਾਦਾਂ ਦਾ ਰਿਕਾੱਰਡ ਬਹਾਲ ਰੱਖੇਗਾ। ਇਹਨਾਂ ਰਿਕਾੱਰਡਾਂ ਵਿਚ ਪੱਧਰ I, ਪੱਧਰ II, ਅਤੇ/ਜਾਂ ਪੱਧਰ III 'ਤੇ ਹੱਲ ਕੀਤੇ ਗਏ ਵਿਵਾਦ ਸ਼ਾਮਿਲ ਹੋਣਗੇ ਅਤੇ ਬੇਨਤੀ ਕੀਤੇ ਜਾਣ 'ਤੇ OSPI ਨੂੰ ਉਪਲਬਧ ਕਰਾਏ ਜਾਣਗੇ।

## ਡਿਸਟ੍ਰਿਕਟ ਦੇ ਅੰਦਰਲੇ ਵਿਵਾਦ

**ਸਕੂਲ ਵਿਚ ਸਕੂਲ ਦੀ ਚੋਣ ਜਾਂ ਐਨਰੋਲਮੈਂਟ ਬਾਰੇ ਜੇ ਵਿਵਾਦ ਬਣਦਾ ਹੈ, ਤਾਂ ਵਿਚਾਰ-ਅਧੀਨ ਵਿਵਾਦ ਹੱਲ ਹੋਣ ਤੱਕ ਬੱਚੇ ਜਾਂ ਨੌਜਵਾਨ ਨੂੰ, ਜਿਸ ਸਕੂਲ ਵਿਚ ਐਨਰੋਲਮੈਂਟ ਚਾਹੀਦੀ ਹੈ, ਵਿਚ ਫ਼ੌਰਨ ਦਾਖ਼ਲਾ ਦਿੱਤਾ ਜਾਏਗਾ। ਇਕੱਲੇ ਨੌਜਵਾਨ ਦੇ ਮਾਮਲੇ ਵਿਚ, ਬੇਘਰਾਂ ਬਾਰੇ**

**ਤਾਲਮੇਲ ਯਕੀਨੀ ਬਣਾਏਗਾ ਕਿ ਵਿਵਾਦ ਦੇ ਵਿਚਾਰ-ਅਧੀਨ ਹੱਲ ਹੋਣ ਤੱਕ ਨੌਜਵਾਨ ਨੂੰ, ਜਿਸ ਸਕੂਲ ਵਿਚ ਐਨਰੋਲਮੈਂਟ ਚਾਹੀਦੀ ਹੈ, ਵਿਚ ਫ਼ੌਰਨ ਦਾਖ਼ਲਾ ਦਿੱਤਾ ਜਾਏਗਾ।**

ਡਿਸਟ੍ਰਿਕਟ ਵਿਚਲੇ ਬੇਘਰ ਬੱਚੇ ਜਾਂ ਨੌਜਵਾਨ ਦੇ ਪਲੇਸਮੈਂਟ ਸਬੰਧੀ ਸਕੂਲ ਡਿਸਟ੍ਰਿਕਟਸ (LEAs) ਵਿਚਕਾਰ ਬਣਿਆ ਵਿਵਾਦ, ਬੱਚੇ ਦੇ ਬਿਹਤਰ ਹਿੱਤ ਅਤੇ ਕਾਨੂੰਨ ਅਨੁਸਾਰ ਸਥਾਨਕ ਪੱਧਰ 'ਤੇ ਡਿਸਟ੍ਰਿਕਟਸ ਵਿਚਕਾਰ ਹੱਲ ਕੀਤਾ ਜਾਣਾ ਚਾਹੀਦਾ ਹੈ। LEAs ਵਿਚਕਾਰ ਵਿਵਾਦ, ਜੋ ਕਿ ਅਜੇ ਅਣਸੁਲਝੇ ਹਨ, ਵਿਵਾਦ ਵਿਚ ਸ਼ਾਮਿਲ ਡਿਸਟ੍ਰਿਕਟਸ ਵਲੋਂ OSPI ਹੋਮਲੈਸ ਸਿੱਖਿਆ ਕੋਆੱਰਡੀਨੇਟਰ ਜਾਂ ਡਿਜ਼ਾਇਨੀ ਨੂੰ ਲਿਖਤ ਵਿਚ ਭੇਜੇ ਜਾਣਗੇ। ਵਿਵਾਦ ਮਿਲਣ ਦੇ ਦੱਸ (10) ਕਾਰਜ-ਦਿਨਾਂ ਦੇ ਅੰਦਰ OSPI ਸਟਾਫ਼ ਦੀ ਕਮੇਟੀ ਦੇ ਨਾਲ, OSPI ਹੋਮਲੈਸ ਸਿੱਖਿਆ ਕੋਆੱਰਡੀਨੇਟਰ ਜਾਂ ਡਿਜ਼ਾਇਨੀ ਵਲੋਂ ਨਿਰਣਾ ਕੀਤਾ ਜਾਏਗਾ ਅਤੇ ਇਹ ਨਿਰਣਾ ਲਿਖਤ ਵਿਚ ਡਿਸਟ੍ਰਿਕਟਸ ਦੇ ਸੁਪਰਇੰਟੈਂਡੈਂਟਾਂ, ਡਿਸਟ੍ਰਿਕਟਸ ਹੋਮਲੈਸ ਲਈਅਨਸ ਅਤੇ ਬੇਘਰ ਬੱਚੇ ਦੇ ਮਾਤਾ-ਪਿਤਾ ਜਾਂ ਬੇਘਰ ਨੌਜਵਾਨ ਨੂੰ ਭੇਜਿਆ ਜਾਏਗਾ।

OSPI ਵਲੋਂ ਕੀਤਾ ਗਿਆ ਨਿਰਣਾ, ਡਿਸਟ੍ਰਿਕਟ ਵਿਚਲੇ ਬੇਘਰ ਬੱਚੇ ਜਾਂ ਨੌਜਵਾਨ ਦੇ ਪਲੇਸਮੈਂਟ ਲਈ ਵਿਵਾਦ ਵਾਲੀਆਂ LEAs ਵਿਚਕਾਰ ਅੰਤਮ ਨਿਪਟਾਰਾ ਮੰਨਿਆ ਜਾਏਗਾ।

ਮੈਕਕਿਨੀ-ਵੈਂਟੋ ਬੇਘਰਾਂ ਦੀ ਸਿੱਖਿਆ ਬਾਰੇ ਕਾਨੂੰਨ, **2001**

**42 U.S.C. §§ 11431, ਅਤੇ ਅਗਲੇ ਪੰਨੇ ਅਤੇ ਸਮਗ੍ਰੀ ਆਦਿ (ਚੈਪਟਰ 119),**

***ਨੋ ਚਾਈਲਡ ਲੈਫ਼ਟ ਬਿਹਾਈਂਡ ਕਾਨੂੰਨ,***

**ਵਲੋਂ ਸੋਧੇ ਗਏ ਅਨੁਸਾਰ।**

### ਪਾੱਲਿਸੀ ਸਟੇਟਮੈਂਟ

ਮੈਕਕਿਨੀ-ਵੈਂਟੋ ਬੇਘਰਾਂ ਦੀ ਸਿੱਖਿਆ ਬਾਰੇ ਕਾਨੂੰਨ ਦਾ ਸੈਕਸ਼ਨ **721(l)(2):**

ਹੇਠਾਂ ਅਮਰੀਕਾ ਦੀ ਅਸੈਂਬਲੀ (ਕਾਂਗ੍ਰੇਸ) ਦੀ ਪਾੱਲਿਸੀ ਦਿੱਤੀ ਗਈ ਹੈ:

(1) ਹਰ ਸਟੇਟ ਦੀ ਵਿਦਿਅਕ ਏਜੰਸੀ ਯਕੀਨੀ ਬਣਾਏਗੀ ਕਿ ਬੇਘਰ ਵਿਅਕਤੀ ਅਤੇ ਹਰ ਬੇਘਰ ਨੌਜਵਾਨ ਦੀ ਹੋਰਨਾਂ ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਦਿੱਤੀ ਜਾਂਦੀ ਸਰਕਾਰੀ ਪ੍ਰੀ-ਸਕੂਲ ਪੜ੍ਹਾਈ ਸਮੇਤ ਉਸੀ ਮੁਫ਼ਤ, ਢੁਕਵੀਂ ਸਰਕਾਰੀ ਸਿੱਖਿਆ ਤੱਕ ਪਹੁੰਚ ਹੋਵੇ।

(2) ਕਿਸੇ ਵੀ ਸਟੇਟ, ਜਿਸਦੀ ਸਟੇਟ ਦੀ ਲਾਜ਼ਮੀ ਸਕੂਲ ਹਾਜ਼ਰੀ ਸਬੰਧੀ ਕਾਨੂੰਨਾਂ ਜਾਂ ਹੋਰ ਕਾਨੂੰਨਾਂ, ਨੇਮਾਂ, ਪ੍ਰੈਕਟਿਸਾਂ ਜਾਂ ਪਾੱਲਿਸੀਆਂ ਦੇ ਹਿੱਸੇ ਵਜੋਂ ਲਾਜ਼ਮੀ ਰਿਹਾਇਸ਼ ਦੀ ਸ਼ਰਤ ਹੈ, ਜੋ ਕਿ ਬੇਘਰ ਬੱਚਿਆਂ ਅਤੇ ਨੌਜਵਾਨਾਂ ਦੀ ਸਕੂਲ ਵਿਚ ਐਨਰੋਲਮੈਂਟ, ਹਾਜ਼ਰੀ ਜਾਂ ਸਫ਼ਲਤਾ ਵਿਚ ਅੜਿੱਕੇ ਵਜੋਂ ਕੰਮ ਕਰ ਸਕਦੀ ਹੈ, ਸਟੇਟ ਇਹ ਯਕੀਨੀ ਬਣਾਉਣ ਲਈ ਕਿ ਬੇਘਰ ਬੱਚੇ ਅਤੇ ਨੌਜਵਾਨ ਉਹੀ ਮੁਫ਼ਤ ਅਤੇ ਢੁਕਵੀਂ ਸਰਕਾਰੀ ਪੜ੍ਹਾਈ ਹਾਸਿਲ ਕਰ ਸਕਣ, ਜੋ ਹੋਰਨਾਂ ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਮਿਲਦੀ ਹੈ, ਲਈ ਅਜਿਹੇ ਕਾਨੂੰਨਾਂ, ਨੇਮਾਂ, ਪ੍ਰੈਕਟਿਸਾਂ ਜਾਂ ਪਾੱਲਿਸੀਆਂ ਦਾ ਜਾਇਜ਼ਾ ਲਏ ਅਤੇ ਕਾਰਵਾਈਆਂ ਕਰੇ।

(3) ਬੇਘਰਾਪਨ, ਮੁੱਖਧਾਰਾ ਦੇ ਸਕੂਲੀ ਮਾਹੌਲ ਤੋਂ ਵਿਦਿਆਰਥੀਆਂ ਨੂੰ ਵੱਖ ਕਰਨ ਦਾ ਇਕੋ-ਇੱਕ ਤਸੱਲੀਬਖ਼ਸ਼ ਕਾਰਣ ਨਹੀਂ ਹੈ।

(4) ਬੇਘਰ ਬੱਚਿਆਂ ਅਤੇ ਨੌਜਵਾਨਾਂ ਦੀ ਉਸ ਪੜ੍ਹਾਈ ਅਤੇ ਹੋਰਨਾਂ ਸੇਵਾਵਾਂ ਤੱਕ ਪਹੁੰਚ ਹੋਣੀ ਚਾਹੀਦੀ ਹੈ, ਕਿਉਂਕਿ ਅਜਿਹੇ ਬੱਚਿਆਂ ਅਤੇ ਨੌਜਵਾਨਾਂ ਨੂੰ ਇਹ ਯਕੀਨੀ ਕਰਨਾ ਪੈਂਦਾ ਹੈ ਕਿ ਅਜਿਹੇ ਬੱਚਿਆਂ ਅਤੇ ਨੌਜਵਾਨਾਂ ਕੋਲ ਉਹੀ ਵੰਗਾਰ ਵਾਲੇ ਸਟੇਟ ਵਿਦਿਆਰਥੀ ਅਕਾਦਮਿਕ ਪ੍ਰਾਪਤੀ ਸਬੰਧੀ ਮਿਆਰਾਂ ਨੂੰ ਪੂਰਾ ਕਰਨ ਦਾ ਮੌਕਾ ਹੁੰਦਾ ਹੈ, ਜਿਹੜੇ ਸਾਰੇ ਵਿਦਿਅਕ ਵਿਦਿਆਰਥੀਆਂ ਕੋਲ ਹੁੰਦਾ ਹੈ।

### ਪਰਿਭਾਸ਼ਾਵਾਂ

**ਬੇਘਰ ਬੱਚੇ ਅਤੇ ਨੌਜਵਾਨ: ਮੈਕਕਿਨੀ-ਵੈਂਟੋ ਹੋਮਲੈਸ ਸਿੱਖਿਆ ਕਾਨੂੰਨ ਦੇ ਸੈਕਸ਼ਨ** 725(2) ਅਨੁਸਾਰ, "ਸ਼ਬਦ ‘ਬੇਘਰ ਬੱਚਿਆਂ ਅਤੇ ਨੌਜਵਾਨਾਂ’-

(A) ਦਾ ਮਤਲਬ ਉਸ ਵਿਅਕਤੀ ਤੋਂ ਹੈ, ਜਿਸ ਕੋਲ ਰਾਤ ਲਈ ਪੱਕੀ, ਰੈਗੁਲਰ ਅਤੇ ਢੁਕਵੀਂ ਰਿਹਾਇਸ਼ ਨਹੀਂ ਹੁੰਦੀ (ਸੈਕਸ਼ਨ 103(a)(1) ਦੇ ਅਰਥ ਦੇ ਅੰਦਰ) [‘ਇੱਕ ਉਹ ਵਿਅਕਤੀ (1) ਜਿਸ ਕੋਲ ਢੁਕਵੀਂ, ਰੈਗੁਲਰ ਅਤੇ ਢੁਕਵੀਂ ਰਿਹਾਇਸ਼ ਨਹੀਂ ਹੁੰਦੀ ਜਾਂ (2) ਉਸ ਕੋਲ ਆਰਜ਼ੀ ਰਿਹਾਇਸ਼ਾਂ (ਜਿਸ ਵਿਚ ਵੈਲਫ਼ੇਅਰ ਹੋਟਲ, ਸੰਯੁਕਤ ਪਨਾਹਗਾਹਾਂ ਅਤੇ ਮਾਨਸਿਕ ਤੌਰ 'ਤੇ ਬਿਮਾਰ ਲੋਕਾਂ ਲਈ ਦਰਮਿਆਨੀ ਹਾਉਸਿੰਗ ) ਲਈ ਸਰਬਜਨਕ ਤੌਰ 'ਤੇ ਨਿਗਰਾਨੀ ਵਾਲੇ ਜਾਂ ਨਿਜੀ ਤੌਰ 'ਤੇ ਚਲਾਈ ਜਾਂਦੀ ਪਨਾਹਗਾਹ ਵਿਚ ਰਾਤ ਲਈ ਮੁੱਖ ਰਿਹਾਇਸ਼, ਸੰਸਥਾਨਕ ਉਦੇਸ਼ ਨਾਲ ਲੋਕਾਂ ਲਈ ਆਰਜ਼ੀ ਰਿਹਾਇਸ਼ ਉਪਲਬਧ ਕਰਾਉਣ ਵਾਲੀ ਸੰਸਥਾ ਜਾਂ ਸਰਕਾਰੀ ਜਾਂ ਨਿਜੀ ਥਾਂ ਲਈ ਨਿਰਧਾਰਿਤ ਨਹੀਂ ਹੈ ਜਾਂ ਆਮ ਤੌਰ 'ਤੇ ਲੋਕਾਂ ਲਈ ਰਾਤ ਨੂੰ ਨੇਮ ਨਾਲ ਸੌਣ ਲਈ ਰਿਹਾਇਸ਼ ਵਜੋਂ ਵਰਤੀ ਜਾਂਦੀ ਹੈ।’]; ਅਤੇ

(B) ਇਸ ਵਿਚ ਸ਼ਾਮਿਲ ਹਨ--

(i) ਬੱਚੇ ਅਤੇ ਨੌਜਵਾਨ, ਜੋ ਹਾਉਸਿੰਗ ਖੁੰਝਣ, ਪੈਸੇ ਦੀ ਤੰਗੀ ਜਾਂ ਅਜਿਹੇ ਕਾਰਣ ਕਰਕੇ ਹੋਰਨਾਂ ਲੋਕਾਂ ਦੀ ਹਾਉਸਿੰਗ ਸਾਂਝੀ ਕਰ ਰਹੇ ਹਨ; ਬਦਲਵੀਆਂ ਢੁਕਵੀਆਂ ਰਿਹਾਇਸ਼ਾਂ ਦੀ ਘਾਟ ਕਰਕੇ ਮੋਟਲਾਂ, ਹੋਟਲਾਂ, ਟ੍ਰੇਲਰ ਪਾਰਕਾਂ ਜਾਂ ਕੈਂਪਿੰਗ ਗ੍ਰਾਉਂਡਾਂ ਵਿਚ ਰਹਿ ਰਹੇ ਹਨ; ਐਮਰਜੈਂਸੀ ਜਾਂ ਦਰਮਿਆਨੀਆਂ ਪਨਾਹਗਾਹਾਂ ਵਿਚ ਰਹਿ ਰਹੇ ਹਨ; ਹਸਪਤਾਲਾਂ ਵਿਚ ਛੱਡੇ ਹੋਏ ਹਨ; ਜਾਂ ਲੈ-ਪਾਲਕ ਸੰਭਾਲ ਦੀ ਪਲੇਸਮੈਂਟ ਦੀ ਉਡੀਕ ਕਰ ਰਹੇ ਹਨ;

(ii) ਬੱਚੇ ਅਤੇ ਨੌਜਵਾਨ, ਜਿਹਨਾਂ ਕੋਲ ਰਾਤ ਲਈ ਮੁੱਖ ਰਿਹਾਇਸ਼ ਹੈ, ਜੋ ਕਿ ਸਰਕਾਰੀ ਜਾਂ ਨਿਜੀ ਥਾਂ ਲਈ ਨਿਰਧਾਰਿਤ ਨਹੀਂ ਹੈ ਜਾਂ ਆਮ ਤੌਰ 'ਤੇ ਲੋਕਾਂ ਲਈ ਰਾਤ ਨੂੰ ਨੇਮ ਨਾਲ ਸੌਣ ਲਈ ਰਿਹਾਇਸ਼ ਵਜੋਂ ਵਰਤੀ ਜਾਂਦੀ ਹੈ (ਸੈਕਸ਼ਨ 103(a)(2)(C)) ਦੇ ਅਰਥ ਦੇ ਅੰਦਰ;

(iii) ਬੱਚੇ ਅਤੇ ਨੌਜਵਾਨ, ਜੋ ਕਾਰਾਂ, ਪਾਰਕਾਂ, ਸਰਕਾਰੀ ਥਾਵਾਂ, ਉਜਾੜ ਇਮਾਰਤਾਂ, ਘੱਟ-ਮਿਆਰੀ ਹਾਉਸਿੰਗ, ਬੱਸ ਜਾਂ ਸਟੇਸ਼ਨਾਂ ਜਾਂ ਅਜਿਹੀਆਂ ਸੈਟਿੰਗਾਂ ਵਿਚ ਰਹਿ ਰਹੇ ਹਨ; ਅਤੇ

1. ਪ੍ਰਵਾਸੀ ਬੱਚੇ (ਜਿਵੇਂ 1965 ਦੇ ਐਲੀਮੈਂਟਰੀ ਅਤੇ ਸੈਕੰਡਰੀ ਸਿੱਖਿਆ ਦੇ ਸੈਕਸ਼ਨ 1309 ਦੱਸਿਆ ਗਿਆ ਹੈ), ਜੋ ਇਸ ਸਬਟਾਈਟਲ ਦੇ ਉਦੇਸ਼ਾਂ ਲਈ ਬੇਘਰ ਵਜੋਂ ਯੋਗ ਹੈ, ਕਿਉਂਕਿ ਬੱਚੇ ਦਫ਼ਾ (i) ਤੋਂ (iii) ਵਿਚ ਦੱਸੀਆਂ ਗਈਆਂ ਸਥਿਤੀਆਂ ਵਿਚ ਰਹਿ ਰਹੇ ਹਨ।"

ਕਾਨੂੰਨ ਦਾ ਸੈਕਸ਼ਨ 103(c) ਬੇਘਰ ਲੋਕਾਂ ਦੀ ਪਰਿਭਾਸ਼ਾ ਤੋਂ ਵਿਸ਼ੇਸ਼ ਤੌਰ 'ਤੇ ਅਜਿਹੇ ਵਿਅਕਤੀ ਨੂੰ ਬਾਹਰ ਰੱਖਦਾ ਹੈ, ਜੋ ਜੇਲ੍ਹ ਵਿਚ ਰਹਿੰਦਾ ਹੈ ਜਾਂ ਨਹੀਂ ਤਾਂ ਕਾਂਗ੍ਰੇਸ ਦੇ ਕਾਨੂੰਨ ਜਾਂ ਸਟੇਟ ਵਲੋਂ ਹਿਰਾਸਤ ਵਿਚ ਰਖਿਆ ਗਿਆ ਹੈ।

**ਇਕੱਲਾ ਨੌਜਵਾਨ:** ਕਾਨੂੰਨ ਦਾ ਸੈਕਸ਼ਨ 725(6) ਇਹ ਦੱਸਦਾ ਹੈ ਕਿ ਸ਼ਬਦ “ਇਕੱਲਾ ਨੌਜਵਾਨ” ਵਿਚ ਇੱਕ ਨੌਜਵਾਨ ਸ਼ਾਮਿਲ ਹੈ, ਜੋ ਪੂਰੀ ਤਰ੍ਹਾਂ ਆਪਣੇ ਮਾਤਾ-ਪਿਤਾ ਜਾਂ ਸਰਪ੍ਰਸਤ ਦੀ ਨਿਗਰਾਨੀ ਵਿਚ ਨਹੀਂ ਹੈ।" ਨੌਜਵਾਨ, ਕਾਨੂੰਨ ਵਿਚ ਦੱਸੀਆਂ ਗਈਆਂ, ਕਾਨੂੰਨ ਦੇ ਘੇਰੇ ਹੇਠ ਆਉਣ ਵਾਲੀਆਂ ਬੇਘਰ ਦੀਆਂ ਕਿਸੇ ਵੀ ਸਥਿਤੀਆਂ ਵਿਚ ਆਪਣੇ ਤੌਰ 'ਤੇ ਰਹਿ ਰਿਹਾ ਹੈ।

**ਪੱਕੀ ਰਿਹਾਇਸ਼: ਇੱਕ ਰਿਹਾਇਸ਼, ਜੋ ਅਟਲ, ਪੱਕੀ ਅਤੇ ਤਬਦੀਲ ਨਾ ਹੋਣ ਵਾਲੀ ਹੈ।**

**ਰੈਗੁਲਰ ਰਿਹਾਇਸ਼:** ਇੱਕ ਰਿਹਾਇਸ਼, ਜਿਸਦੀ ਰੈਗੁਲਰ (ਉਦਾਹਰਣ ਲਈ ਰਾਤ ਨੂੰ) ਅਧਾਰ 'ਤੇ ਵਰਤੋਂ ਕੀਤੀ ਜਾਂਦੀ ਹੈ।

**ਢੁਕਵੀਂ ਰਿਹਾਇਸ਼:** ਇੱਕ ਰਿਹਾਇਸ਼, ਜੋ ਘਰ ਵਿਚਲੇ ਮਾਹੌਲ ਵਿਚ ਵਿਸ਼ੇਸ਼ ਤੌਰ 'ਤੇ ਪੂਰੀਆਂ ਕੀਤੀਆਂ ਜਾਂਦੀਆਂ ਸਰੀਰਕ ਅਤੇ ਮਨੋਚਿਕਿਤਸਕ ਲੋੜਾਂ, ਦੋਹਾਂ ਨੂੰ ਪੂਰਾ ਕਰਨ ਲਈ ਕਾਫ਼ੀ ਹੈ।

**ਮਾਤਾ-ਪਿਤਾ:** ਇਸ ਪਾੱਲਿਸੀ ਦੇ ਉਦੇਸ਼ ਲਈ, ਮਾਤਾ-ਪਿਤਾ ਦਾ ਮਤਲਬ ਇੱਕ ਮਾਤਾ-ਪਿਤਾ, ਕਾਨੂੰਨੀ ਸਰਪ੍ਰਸਤ ਜਾਂ ਵਿਅਕਤੀ ਹੈ, ਜਿਸ ਕੋਲ ਬੱਚੇ ਦੀ ਕਾਨੂੰਨੀ ਨਿਗਰਾਨੀ ਹੈ।

**ਮੂਲ ਸਕੂਲ: *ਮੈਕਕਿਨੀ-ਵੈਂਟੋ ਬੇਘਰਾਂ ਦੀ ਸਿੱਖਿਆ ਬਾਰੇ ਕਾਨੂੰਨ ਦੇ ਸੈਕਸ਼ਨ*** 722 (g)(3)(G) ਵਿਚ ਦੱਸੇ ਗਏ ਅਨੁਸਾਰ, ਮੂਲ ਸਕੂਲ ਉਹ ਸਕੂਲ ਹੈ, ਜਿਸ ਵਿਚ ਬੱਚਾ ਜਾਂ ਨੌਜਵਾਨ ਉਸ ਵੇਲੇ ਪੜ੍ਹਣ ਜਾਂਦੀ ਸੀ, ਜਦੋਂ ਉਹ ਘਰ ਵਿਚ ਪੱਕੇ ਤੌਰ 'ਤੇ ਰਹਿੰਦਾ ਹੈ ਜਾਂ ਜਿਸ ਸਕੂਲ ਵਿਚ ਬੱਚੇ ਜਾਂ ਨੌਜਵਾਨ ਦਾ ਨਾਂ ਆਖ਼ਰੀ ਵਾਰੀ ਲਿਖਿਆ ਗਿਆ ਸੀ।

**ਐਨਰੋਲਮੈਂਟ:** ਸ਼ਬਦ “ਐਨਰੋਲ” ਅਤੇ “ਐਨਰੋਲਮੈਂਟ” ਵਿਚ ਕਲਾਸਾਂ ਵਿਚ ਹਿੱਸਾ ਲੈਣਾ ਅਤੇ ਸਕੂਲ ਦੀਆਂ ਸਰਗਰਮੀਆਂ ਵਿਚ ਪੂਰੀ ਤਰ੍ਹਾਂ ਹਿੱਸਾ ਲੈਣਾ ਸ਼ਾਮਿਲ ਹੈ।